Дублін (вёска)

**Дублі́н** (таксама *Даблі́н*) — вёска ў Брагінскім раёне Гомельскай вобласьці. Дублін уваходзіць у склад Малажынскага сельсавету.

## Геаграфія
Месьціцца за 6 км на паўднёвы ўсход ад Брагіну, 34 км ад чыгуначнай станцыі Хвойнікі (на ветцы Васілевічы — Хвойнікі ад лініі Каленкавічы — Гомель), 136 км ад Гомелю.

## Гісторыя

### Карона Каралеўства Польскага

Магчыма, найранейшая згадка пра *Село Доблин з бояры и людми отчизными и прихожими, з даню грошовою, медовою, з дубровами, чертежами, лесами, полми, сеножатми* ўтрымліваецца ў лісьце ад 15 сакавіка 1574 году князя Аляксандра Аляксандравіча Вішнявецкага брату князю Міхаілу Аляксандравічу Вішнявецкаму аб разьдзеле айчызнага маёнтку Брагін. Уладальнікам яго стаў князь Міхаіл. Адміністрацыйна ўвесь Брагінскі маёнтак тады і да разбораў Рэчы Паспалітай належаў да Кіеўскага, пазьней Оўруцкага павету Кіеўскага ваяводзтва Кароны Польскай.

Надалей паловай Брагінскага замку і места з прылегласьцямі, сярод якіх і сяло Дублін, валодаў, а ў 1638 годзе заставіў на чатыры гады за 65 000 злотых пану Мікалаю Лосятынскаму князь Ярэмі Міхал, сын Міхаіла, Вішнявецкі.

Згодна з люстрацыяй падымнага падатку Оўруцкага павету Кіеўскага ваяводзтва ад 25 студзеня 1683 году, вёска Дублін з сваімі 7 дымамі раней была ў пасэсіі паноў Бялабжэскіх, а на момант складаньня дакумэнту належала пану Канецпольскаму. Сума пабору не названая.

28 чэрвеня 1687 году Дублін названы ў справе Оўруцкага гродзкага суда сярод паселішчаў часткі Брагінскага маёнтку ваяводзіча бэлзскага, каралеўскага палкоўніка Яна Канецпольскага, зруйнаваных працяглым (ад лістападу 1686 года да самых ) пастоем рэестравых казакоў запарозскага палкоўніка Паўла Апостала Шчуроўскага. Тут у 7 дварах (×6 —каля 42 жыхароў) разьмясьціліся 8 казакоў і ажно 9 коней на пакорм. Вяскоўцаў прымусілі справіць 2 вазы, кожны з хамутом, раменнай шляёй, касой, сякерай, рыдлёўкай, біклагай, мазьніцай з двума  дзёгцю на 20 злотых; зь іх выбралі здору на 8 зл., за гарэлку, рыбу, алей, мяса аддадзена 36 зл.,  18 вёдраў, аўса 167 вёдраў, солі, агулам на 2 зл., 9 кабаноў (wieprzow), 8 бараноў, 1 вала, 32 куры, масла, агулам на 20 зл., 7 пар хустаў палатна на ўладкаваньне паходных шатроў на 8 зл..

У «Тарыфе падымнага падатку Оўруцкага павету 1734 г.» Дублін паказаны ў палове Брагінскіх добраў, якую дагэтуль шмат гадоў трымаў у заставе ад серадзкага ваяводы Яна Канецпольскага дорпацкі падкаморы Аляксандар Антоні Бандынэлі. А. Бандынэлі спачыў у 1733 годзе і менавіта тады князь Міхал Сэрвацы з старэйшай галіны і апошні ў родзе Вішнявецкіх ці не ўпершыню падпісаўся як «hrabia… na Brahiniu».

На 1754 год з 23 двароў (каля 138 жыхароў) вёскі Дублін Брагінскага маёнтку выплачвалася «do grodu» (Оўруцкага замку) 3 злотых і 11 з паловай грошаў, «na milicję» (на вайсковыя патрэбы павету і ваяводзтва) 14 злотых і 10 грошаў. У тым жа годзе маёнтак Брагін быў куплены ў княгіні Эльжбэты, дачкі Міхала Сэрвацыя, Вішнявецкай Міхалавай Замойскай за 550 000 злотых панам Францам Антоніем, сынам Мікалая, Ракіцкім, войскім ашмянскім.

Перапісы габрэйскага насельніцтва 1765, 1778 і 1784 гадоў засьведчылі пражываньне ў Дубліне адпаведна 4, 3 плацельшчыкаў пагалоўшчыны, прыналежных да Брагінскага кагалу, і хрысьціяніна, які пагалоўшчыне не падлягаў. Магмыма, выбух гайдамацка-сялянскай Каліеўшчыны ў 1768 годзе паўплываў на колькасьць габрэяў у вёсцы, роўна як і на прыняцьце адным зь іх (напэўна, галавой сямейства) хрысьціянства.

### Пад уладай Расейскай імпэрыі

Як вынік другога падзелу Рэчы Паспалітай (1793), Дублін — у межах Рэчыцкай акругі Чарнігаўскага намесьніцтва (губэрні), з 1796 г. — у тэрытарыяльна ўпарадкаваным Рэчыцкім павеце спачатку Маларасейскай, а з 29 жніўня 1797 г. Менскай губэрні Расейскай імпэрыі. З крыніцы, заснаванай на матэрыялах расейскай рэвізіі 1795 году, даведваемся, што вёскі Дублін, Крыўча, Юркавічы, Сьпярыжжа, якія належалі Людвіку і Алаізію Ракіцкім, былі ў арэндзе ў пана Дыяніза Козела.

### Найноўшы час

9 лютага 1918 года, яшчэ да падпісаньня Берасьцейскага міру з бальшавіцкай Расеяй (3 сакавіка), Нямеччына перадала паўднёвую частку Беларусі Украінскай Народнай Рэспубліцы. У адказ на гэта, 9 сакавіка Другой Устаўной граматай тэрыторыя абвешчана часткай Беларускай Народнай Рэспублікі. Дублін у складзе Брагінскай воласьці Рэчыцкага павету, аднак, апынуўся ў часова створанай 15 чэрвеня Палескай губэрні з цэнтрам у Рэчыцы, з кастрычніка — у Мазыры. З 18 траўня тут дзейнічала «варта Украінскай Дзяржавы» гетмана Паўла Скарападзкага.

Другой сусьветнай вайны на франтах і ў партызанскай барацьбе загінулі 83 мясцовыя жыхары. У памяць пра загінулых у 1970 годзе пастаўленая скульптура салдата. З 1987 году цэнтар Сьпярыскага сельсавету, у калгасе імя Ю. А. Гагарына.

З 26 верасьня 2006 году ў складзе Чамярыскага сельсавету. З 1 сьнежня 2009 году ў складзе Малажынскага сельсавету.

## Інфраструктура
У вёсцы ёсьць сярэдняя школа, клюб, бібліятэка, фэльчарска-акушэрскі пункт, аддзяленьне сувязі, крама.

## Насельніцтва
* 1850 год — 215 жыхароў
* 1897 год — 71 двор, 477 жыхароў
* 1908 год — 90 двароў, 583 жыхары
* 1959 год — 609 жыхароў (паводле перапісу)
* 1999 год — 379 жыхароў
* 2004 год — 133 двары, 354 жыхары
* 2010 год — 260 жыхароў
* 2019 год — 109 двароў, 252 жыхары

## Заўвагі

## Крыніцы

## Літаратура
*  С. 79

Катэгорыя:Малажынскі сельсавет
Катэгорыя:Населеныя пункты Брагінскага раёну